ပကူ (ဂကူ)

ဂကူကရေင် ပကူဂှ် ဒှ်ဂကူကရေင် မပါ်တိတ် နူကဵု ကရေင်သဂဝ်တုဲ ပဒတဴဒၟံင် ပ္ဍဲကဵု ခရိုင်တံင်ငူ ပွိုင်ဍုင်သာန်တံင်၊ ဒေသမဝ်ချဳမာင်၊ ဘောဂလဳ၊ ဒဵုသေတ်စဳ ကဵု ဒေသပြောင်သဝ်တအ်ရ။ 
ဂကူကရေင်သဂဝ်၊ တလေပွာ၊ မောနေပွာ ကဵု ပကူတအ်ဂှ် နကဵု အခိုက်ကၞာကီု နကဵု အရေဝ်ဘာသာကီု တုပ်ဒၟံင်ရေင်သကအ်ရ။ ဆဂး ဟိုတ်နူဒေသတၞဟ်ခြာတုဲ ကော်စ ယၟုဂကူတၞဟ်ခြာ၊ တုဲပၠန် နကဵု အလဵုအသဳဗၟာလေဝ် စၟတ်သမ္တီလဝ် နဒဒှ် ဂကူတၞဟ်ခြာ ရေင်သကအ်ကီုရ။ 

အတိုင်စရင်လၟိဟ်မၞိဟ် နူသၞာံ ၁၉၂၁ ဂှ်မ္ဂး ဂကူသဂဝ်၊ ပကူ၊ ဝေဝေါ၊ မောနေပွာ တအ်ဂှ် ပၠုပ်စုတ်လဝ် ပ္ဍဲဂကောံဂကူ သဂဝ်ဖအိုတ်ရ။ ဂကူတလေပွာ ဟီုဂှ် ပ္ဍဲအခိင်ဂှ် စၟတ်သမ္တီလဝ် ဗွဲတၞဟ်ခြာ ဟွံမဲဏီရ။ ဂကူပကူတအ်ဂှ် ညံင်ရဴ ကရေင် မောနေပွာ၊ တလေပွာတအ်ဂှ် ဟွံပဒတဴ ပ္ဍဲဌာန်ကွာန်လအ်လအ် ဆုဲ ပြံင်ဗက်အာ ဒၞာဲမတဵုသြောအ်ဂူဂွံရ။ 

ကယျိုင်ယေန်သၞာင် ဂကူပကူတအ်ဂှ် ပ္ဍဲလတူယာတ်ဗုဂှ် နွံကဵု ကၞာင်ညိညတုဲ ဗိုက်ဗံင်မဳလစံက်၊ ထမိင်က္ဍိုပ် ဍမ်ကြံင်ကြံင်၊ ကၟာဲထိုင်။ သွက်မၞိဟ်ဗြဴမ္ဂး နွံကဵု ဂၞိင်အသာ်လစံက်၊ ဂၞိင်အသာ်လမ္စံက် ထပက်လဝ် ပ္ကဴ၊ နွံကဵု ယာတ်ဒွက်သော် ကေုာံ ယာတ်ဍောတ်တအ်ရ။

နိဿဲ